CELEX: 32005R1667
Language: da
Date: 2005-10-13 00:00:00
Title: Kommissionens forordning (EF) nr. 1667/2005 af 13. oktober 2005 om ændring af forordning (EF) nr. 60/2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse

14.10.2005   
            
            
               DA
            
            
               Den Europæiske Unions Tidende
            
            
               L 269/3
            
         
      KOMMISSIONENS FORORDNING (EF) Nr. 1667/2005
   af 13. oktober 2005
   om ændring af forordning (EF) nr. 60/2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
   under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og
   ud fra følgende betragtninger:
   
               (1)
            
            
               I artikel 7, stk. 2, i Kommissionens forordning (EF) nr. 60/2004 (1) er det fastsat, at det beløb, som nævnte medlemsstater skal betale for de overskudsmængder, der ikke er fjernet, tages i betragtning ved beregningen af produktionsafgifterne for produktionsåret 2004/05.
            
         
               (2)
            
            
               Det beløb, der skal betales, vil ikke være kendt ved beregningen af afgifterne for produktionsåret 2004/05 i september 2005, da fristen for fremlæggelse af bevis for fjernelse er udskudt til den 31. marts 2006 ved Kommissionens forordning (EF) nr. 651/2005. Det bør derfor fastsættes, at nævnte beløb tages i betragtning ved beregningen af produktionsafgifterne for produktionsåret 2005/06 i september 2006.
            
         
               (3)
            
            
               Forordning (EF) nr. 60/2004 bør ændres i overensstemmelse hermed. Da denne ændring skal finde sted før fastsættelsen af produktionsafgifterne for produktionsåret 2004/05, bør det fastsættes, at nærværende forordning straks træder i kraft.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Sukker —
            
         UDSTEDT FØLGENDE FORORDNING:
   Artikel 1
   Artikel 7, stk. 2, i forordning (EF) nr. 60/2004 affattes således:
   
      »2.   Fremlægges der ikke bevis for fjernelsen fra markedet, jf. stk. 1, for en del af eller hele overskudsmængden, pålægges det den nye medlemsstat at betale et beløb svarende til den ikke fjernede mængde multipliceret med den højeste eksportrestitution for hvidt sukker henhørende under KN-kode 1701 99 10 i perioden fra den 1. maj 2004 til den 30. november 2005. 25 % af det samlede beløb skal konteres EF's budget senest den 31. december i hvert af årene 2006, 2007, 2008 og 2009. Der vil blive taget hensyn til det samlede beløb ved beregningen af produktionsafgifterne for produktionsåret 2005/06.«
   
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. oktober 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 9 af 15.1.2004, s. 8. Ændret ved forordning (EF) nr. 651/2005 (EUT L 108 af 29.4.2005, s. 3).